Document ID: /roh_data/filtered/Laws_Ilanz.jsonl.gz/91

Incumbensa Daniel Candinas e consutsignaders pertuccont realisaziun da radunonzas communalas d'orientaziun

(Consutsignaders: Remo Bearth, Sevgein; Claudio Quinter, Glion; Mathilda Derungs Carisch, Glion; Bruno Caderas, Ladir; Annette Cola, Ruschein; Anna Gschwend Malin, Sevgein; Marcus Camenisch, Pitsch; Rita Duff-Cavegn, Glion; Manuel Montalta, Glion; Anita Caduff-Giger, Glion; Thomas Zinsli, Riein; Ursin Cajochen, Ruschein; Julian Bertogg, Castrisch; Tarcisi Cavigelli, Siat)

Inoltrau alla sesida dil parlament communal dils 27 da november 2024.

Incumbensa (text original per tudestg)

Die Exekutive wird beauftragt Informationsgemeindeversammlungen durchzuführen. Die Informationsgemeindeversammlungen sollen mindestens zweimal im Jahr durchgeführt werden, einmal im Frühling und einmal im Herbst. Die erste Veranstaltung soll im Frühling 2025 stattfinden. An den Versammlungen soll über aktuelle Themen/Projekte, welche die Gemeinde beschäftigen, berichtet und auch Konsultativabstimmungen durchgeführt werden können. Die Bevölkerung soll dabei die Möglichkeit haben sich mit dem Gemeindevorstand und sämtlichen Mitgliedern der Geschäftsleitung auszutauschen. Die Versammlungen sollen jeweils alternierend in den verschiedenen Fraktionen stattfinden. Es soll auch geprüft werden, ob es Sinn macht die Veranstaltungen jeweils in mehreren Fraktionen abzuhalten.

Die Legislative wird der Exekutive zur Seite stehen und bei der Organisation und falls Themen vorhanden auch bei der Versammlung sich einbringen. Sämtliche Einwohner der Gemeinde Ilanz/Glion dürfen an der Versammlung teilnehmen und vorgängig Traktandierungswünsche äussern.

Motivaziun (text original per tudestg)

An den «Meisas Rodundas» Castrisch/Rueun/Luven wurde von der Bevölkerung deutlich spürbar gemacht, dass sie besser informiert werden möchte. Obwohl auf der Internetseite und im Amtsblatt Surselva die Informationen sehr gut publiziert werden, scheinen diese Kanäle nicht die gewünschten Wege der Kommunikation zu sein. Es wurde ausdrücklich geäussert und zwar von nahe 100 Prozent der teilnehmenden Bevölkerung an den «Meisas Rodundas», dass eine lnformationsgemeindeveranstaltung gewünscht wird.

Im Namen der teilnehmenden Bevölkerung sowie Parlamentarier der «Meisas Rodunda» Castrisch, Rueun, Luven.

Risposta dalla suprastonza communala

Art. 41 dalla constituziun dalla vischnaunca Ilanz/Glion (constituziun communala; LIG 11.1) prevesa che 30 habitontas e habitonts cun il dretg da votar san pretender a scret che la suprastonza communala organiseschi radunonzas d'orientaziun. Quellas san vegnir menadas atras ellas fracziuns.

Art. 41 Radunonzas d'orientaziun

1 Silmeins 30 habitonts cul dretg da votar san pretender a scret che la suprastonza communala organiseschi radunonzas d'orientaziun. Quellas san vegnir menadas atras ellas fracziuns formadas ord las vischnauncas oriundas el senn dad art. 1.

Sebasond sin quella disposiziun ella constituziun ha la populaziun gia oz la pusseivladad da pretender ina radunonza d'orientaziun davart in tema claramein definiu. Il temps vargau han giu liug differentas radunonzas d'orientaziun. En special quella pertuccont l'extensiun dils loghens d'antenna sin la pli nova tecnologia da telefonia mobila (5G), per exempel a Rueun ni era a Ruschein.

Menar atras radunonzas d'orientaziun per in tema claramein definiu fa senz'auter senn. La suprastonza communala fa gia oz diever da quella pusseivladad, senza ina damonda en scret dalla populaziun, en connex cun fatschentas politicamein impurtontas. Aschia ein differentas radunonzas d'orientaziun vegnidas organisadas ils davos onns dalla suprastonza communala e dall'administraziun communala, per exempel:

occurrenza d'informaziun per construir ina fossa communabla a Luven (2018);

occurrenza d'informaziun per construir ina fossa communabla a Rueun (2018);

occurrenza d'informaziun per construir ina fossa communabla a Duvin (2019);

occurrenza d'informaziun davart la formaziun dil santeri a Castrisch (2020);

occurrenza d'informaziun per construir ina fossa communabla a Siat (2021);

occurrenza d'informaziun davart il concept da parcar e la lescha da traffic (2022);

occurrenza d'informaziun per construir implonts fotovoltaics alpins (2023);

occurrenza d'informaziun pertuccont la lescha davart carrar sin vias forestalas e da meglieraziun a Ruschein (2023);

occurrenza d'informaziun davart la revisiun totala dalla constituziun communala a Glion (2024);

occurrenza d'informaziun davart la sanaziun dalla Via dalla Greppa Luven – Flond a Luven (2024);

occurrenza d'informaziun davart la revisiun dalla planisaziun locala a Glion (2024);

occurrenza d'informaziun davart la formaziun dil santeri a Riein (2024);

occurrenza d'informaziun davart l'introducziun da tempo 30 a Ruschein e Ladir (planisau il 2025).

Las experientschas cun occurrenzas d'informaziun, allas qualas persunas singulas san tschentar damondas davart mintga tema, han mussau che quellas surpassan bugen las mesiras supportablas. Savens vegnan giavischs e protestas privatas presentadas a caschun da quellas occurrenzas. Quellas contribueschan pauc ad in'orientaziun dalla populaziun davart impurtontas fatschentas dalla vischnaunca. Quels giavischs san e vegnan era deponi e pri encunter ell'audienza tier il president communal.

Il temps passau (2019 – 2021) ha la suprastonza communala giu sias sesidas mintga quartal ellas fracziuns. Suenter la sesida (mintgamai la sera) haveva la populaziun la pusseivladad da sebrattar cun la suprastonza communala. Da quella pusseivladad han ins strusch e per part schizun insumma buca fatg diever. Muort munconza d'interess han ins desistiu da cuntinuar.

Pertuccont la realisaziun da votaziuns consultativas a caschun da radunonzas communalas d'orientaziun sa vegnir constatau che la basa legala per quei maunca ella constituziun communala vertenta. La constituziun communala vertenta prevesa buca la pusseivladad da far votaziuns consultativas. Ina realisaziun a caschun d'ina radunonza d'orientaziun fuss pia buca valeivla perquei che la basa legala maunca. Ultra da quei fuss ina votaziun consultativa a caschun dad in'occurrenza d'orientaziun en vesta dil dretg democratic dubiteivla e buca representativa. La procedura per realisar ina votaziun consultativa e l'obligaziun dils resultats da votaziun ston vegnir regladas claramein en ina lescha. Tier projects da baghegiar, en special tier la formaziun da santeris e la construcziun da fossas communablas, han ins dumandau ils meinis dallas participontas e dils participonts a caschun dallas occurrenzas d'orientaziun. Quei per intergrar resuns che serefereschan al liug ni alla materia ell'ulteriura planisaziun. Ils projects da baghegiar ein silsuenter vegni exponi publicamein (procedura ordinaria per lubientschas da baghegiar), aschia che l'entira populaziun ha giu la pusseivladad da prender posiziun.

Ils sbozs per ina nova constituziun communala ch'ein vegni elaborai dalla cumissiun per la constituziun prevesan expressivamein la pusseivladad da far ina votaziun consultativa. Tenor ils sbozs per la nova constituziun sa il parlament communal ni la radunonza communala suttametter all'urna votaziuns davart damondas da principi. Mo talas votaziuns consultativas che vegnan presentadas e communicadas en moda ordinaria san vegnir renconuschidas sco decisiuns consultativas ch'ein democraticamein correctas e representativas. Ei astga buc esser che votaziuns consultativas a caschun dad ina radunonza communala d'orientaziun cun 30 tochen 40 presents (ni era pli paucs) ed en ina singula fracziun vegnan tractadas sco basa da decisiun ligionta per fatschentas communalas impurtontas.

Extract dil sboz dalla constituziun per mauns dil parlament communal (presentaziun sinoptica, versiun tudestga)
Varianta «parlament communal» e varianta «radunonza communala»

Las incumbensas e cumpetenzas dil parlament communal ein regladas definitivamein ella constituziun communala. Da quellas fan part il relasch, la midada e l'aboliziun da leschas, l'approbaziun dil preventiv, la fixaziun dil pei da taglia, la decisiun davart extradas buca budgetadas en in rom finanzial claramein definiu, la decisiun davart la cumpra, la vendita, il brat e l'impegnaziun dalla proprietad funsila sco era la concessiun da dretgs reals limitai en in rom finanzial claramein definiu e l'elecziun da certs organs. Ultra da quei san las commembras ed ils commembers dil parlament communal animar d'elaborar relaschs communals, retschercar ils fatgs ni proponer d'examinar process administrativs cun intervenziuns parlamentaras (iniziativa parlamentara, incumbensa, damonda, ura da damondas, resoluziun). En quei senn sa il parlament communal suprender la controlla dall'executiva.

Il parlament communal ha buca da prescriver alla suprastonza communala co ch'ella ha d'exequir sia lavur operativa ed en tgei moda e maniera ch'ella ha da communicar cun la populaziun. El sa denton prender decisiuns strategicas ni ordinar examinaziuns el rom dallas cumpetenzas legalas existentas. Perquei vesa la suprastonza communala il cuntegn dall'incumbensa el senn d'ina recumandaziun d'agir e propona il medem mument da refusar la proposta.

Proposta suprastonza communala

Sin fundament dallas explicaziuns precedentas e sebasond sin art. 31 e 32 digl uorden parlamentar propona la suprastonza communala da refusar la proposta Candinas.

	Ilanz/Glion, ils 14 da schaner 2025	Suprastonza communala Ilanz/Glion

2

2